Rossiya prezidenti Vladimir Putin Germaniyaning Bild nashriga bergan intervyusida Barak Obamaning Rossiyani “mintaqaviy yetakchi” deb ataganiga munosabat bildirdi.“Bu so‘zlarni jiddiy qabul qilmayman. Har bir siyosatchi va davlat o‘z fikriga haqli”, - ta’kidladi u. Shuningdek, Putindan Rossiyani superdavlat deb atash qay darajada to‘g‘ri bo‘lishi so‘raldi.“Biz o‘z gardanimizga bunday rolni olmaymiz. Bu juda qimmat, bunga zarurat yo‘q”, - qayd qilib o‘tdi Putin. Shu bilan birga, u Rossiya jahonning yetakchi iqtisodiyotlaridan biri bo‘lib qolayotganini ta’kidlab o‘tdi. “Xaritaga qarang: Rossiya bir tomondan Yevropa bilan, boshqa tomondan Yaponiya va AQSh bilan chegaradosh, - dedi Kreml rahbari. – Rossiyaning jahondagi o‘rnini kamaytirib ko‘rsatishga uringanlar xato qiladi”.